**NOTĂ INFORMATIVĂ**

***la proiectul de Ordin al directorului Serviciului Vamal privind aprobarea Regulamentului cu privire la declararea și controlul vamal al bunurilor transportate peste frontiera vamală de către călători***

|  |
| --- |
| **1. Denumirea autorului şi, după caz, a participanților la elaborarea proiectului** |
|  Serviciul Vamal |
| **2. Condițiile ce au impus elaborarea proiectului de act normativ şi finalităţile urmărite** |
|  Scopul proiectului de ordin este punerea în aplicare a Titlului IX, Capitolul III din Cod și Capitolului IX, Secțiunea 4 Subsecțiuniule 1 și 2 din Regulamentul de punere în aplicare a Codului Vamal nr.95/2021, aprobat prin Hotărârea Guvernului nr.92/2023. Proiectul actului normativ își propune sistematizarea regulilor de declarare a bunurilor transportate peste frontiera vamală de către călători și eficientizarea procesului de control vamal al acestora, în special pentru bunurile pentru care se aplică măsuri de politică economică sau reguli speciale de introducere/scoatere pe/de pe teritoriul Republicii Moldova. De asemenea, normele propuse au drept scop stabilirea drepturilor și obligațiilor călătorilor la traversarea bunurilor peste frontiera vamală, descrierea formelor de declarare a bunurilor transportate în bagajele personale ale călătorilor și cazurile de aplicare a lor, dar și particularitățile controlului vamal al unor categorii de bunuri.  Principalele beneficii ale proiectului:-reguli clare pentru călători la transportarea bunurilor peste frontiera vamală,-descrierea limitelor cantitative și valorice pentru bunurile introduse pe teritoriul țării sau scoaterea acestora de pe teritoriul Republicii Moldova,-stabilirea actelor necesare pentru vămuirea bunurilor transportate în bagajele personale ale călătorilor. Având drept atribuții de bază, stabilite la art.8 din Legea nr.302/2017 cu privire la Serviciul Vamal, asigurarea respectării reglementărilor vamale la trecerea mărfurilor peste frontiera vamală, aplicarea măsurilor de politică economică dar și asigurarea respectării drepturilor şi intereselor legitime ale persoanei în cadrul activităţii vamale, Serviciul Vamal și-a propus elaborarea unui act normativ unic pentru reglementarea trecerii peste frontiera vamală a unor categorii de bunuri care sunt supuse controlului și de alte autorități (Agenția Națională pentru Siguranța Alimentelor- în cazul produselor alimentare, mărfurilor de origine animală și nonanimală, Ministerul Afacerilor Interne-în cazul armelor de foc și munițiilor, Serviciul de evidență și circulație a bunurilor culturale mobile din subordinea Ministerului Culturii-în cazul bunurilor culturale mobile). De menționat că, normele propuse sunt în strictă conformitate cu legislația vamală curentă, or potrivit punctului 639 din Regulamentul cu privire la punerea în aplicare a Codului Vamal, aprobat prin Hotărârea Guvernului nr. 92/2023 (Monitorul Oficial al Republicii Moldova, 2023, nr. 93-96, art. 193), modalitatea declarării, precum şi forma controlului vamal aplicată mărfurilor se realizează în conformitate cu procedura stabilită de Serviciul Vamal. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  |
| **4. Principalele prevederi ale proiectului şi evidenţierea elementelor noi**- drepturile și obligațiile călătorilor la traversarea bunurilor peste frontiera vamală;- formele de declarare a bunurilor transportate în bagajele personale ale călătorilor și cazurile de aplicare a lor;- stabilirea actelor necesare pentru vămuirea bunurilor transportate în bagajele personale ale călătorilor- particularitățile controlului vamal al unor categorii de bunuri. |
|  |
| **5.Fundamentarea economico-financiară** |
| Actul normativ nu implică cheltuieli din bugetul de stat. |
| **6. Avizarea şi consultarea publică a proiectului**Proiectul a fost remis pentru examinare și avizare către subdiviziunile Serviciului Vamal și birourile vamale, cât și instituțiilor interesate |
|  |
| **7.Constatările expertizei de compatibilitate** |
|  |
| **8.Constatările expertizei juridice**Vor fi incluse după supunerea proiectului expertizei juridice |

 **Șef adjunct Departament Viorel DOAGĂ**

 **venituri și control vamal**